stanford-oval/wikipedia huggingface dataset:
Oliver Smithies
Yksityiselämä

Smithies oli kahdesti naimisissa. Hänen liittonsa virologi Lois Kitzen kanssa päättyi eroon vuonna 1978. Smithiesin toinen vaimo oli japanilainen Nobuyo Maeda, joka oli 1980-luvulla Smithiesin ohjauksessa tekemässä väitöskirjan jälkeistä tutkimusta. Koska he eivät löytäneet mahdollisuutta työskennellä Wisconsinin yliopistosta, Smithies muutti Maedan mukana Pohjois-Carolinan yliopistoon.
Smithiesin intohimo olivat yksimoottoriset lentokoneet ja liitokoneet. Hän oli vuonna 1980 apulentäjä ennätyksellisen nopealla yksimoottorisen koneen Atlantin ylityksellä. Ennätys rikottiin vasta 20 vuoden päästä.
Merkitys ja tunnukset

Nobelin lääketieteen palkinnon lisäksi Smithies sai muun muassa vuonna 2001 Albert Lasker -palkinnon lääketieteellisestä perustutkimuksesta, Wolfin lääketieteen palkinnon 2003 ja Thomas Hunt Morgan -mitali 2007. Smithies kuului vuodesta 1971 Yhdysvaltain kansalliseen tiedeakatemiaan, vuodesta 1978 American Academy of Arts and Sciencesiin, vuodesta 1986 American Association for the Advancement of Scienceen, vuodesta 1998 Royal Societyyn ja vuodesta 2003 National Academy of Medicineen.
Nobelin Smithies jakoi vuonna 2007 Mario Capecchin ja Martin J. Evansin kanssa. Nobel-palkinnon perusteissa sanottiin, että palkinto tuli löydöksistä geenimuuntelun tekemiseksi hiirillä alkiokantasolujen avulla. Smithiesin tutkimusten ansiosta tutkijat ovat pystyneet mitä tahansa hiiren alkiokantasolun geeneistä. Tekniikkaa on käytetty tuhansien sellaisten hiirien luomiseen, joilla on haluttu mutaatio. Hiiritutkimukset ovat auttaneet ymmärtämään geenien merkirtystä ihmisen terveydelle ja sairauksille. Geenitutkimusten lisäksi Smithiesin kehittämä proteiinin erottelumenetelmä geelielektroforeesi on laajassa käytössä.
George W. Bush vuoden 2007 yhdysvaltalaisten Nobel-palkittujen kanssa, Smithies toinen vasemmalta.
Oskar Mandelin

| Mandelin, Oskar Valdemar> Henkilötiedot |
| --- | --- |
Syntynyt: 3. joulukuuta 1898 Helsinki
Kuollut: 28. tammikuuta 1998 (99 vuotta)
Kansalaisuus:   Suomi
Sotilashenkilö
Palvelusmaa(t):   Suomi
Palvelusvuodet:  1918-
Komentajuudet:  II/KTR2 1923-1933 KTR I 1939-1940 1. prikaatin patteristo 1940 KTR9 1941-1944 Psto/KTR4 1945-1952 KTR1 1953-
Taistelut ja sodat:  vapaussota talvisota jatkosota
Sotilasarvo:  eversti
Kunniamerkit:  VR2, VR3 ja R SVR1
Ylennykset:  1918 vänrikki 1919 luutnantti 1922 kapteeni 1928 majuri 1940 everstiluutnantti 1942 eversti
Oskar Valdemar Mandelin (3. joulukuuta 1898 Helsinki – 28. tammikuuta 1998) oli Suomen Puolustusvoimien eversti ja sodanaikainen tykistörykmentin komentaja.
Elämäkerta

Oskar Mandelin syntyi 3. joulukuuta 1898 Helsingissä virkamiesperheeseen. Hänen isänsä oli ylikonstaapeli Johan Oskar Mandelin ja äitinsä Erika Matilda Dahlström. Hän suoritti seitsemän luokkaa lyseota ennen vapaussodan alkamista. Oskar avioitui 1922 Martta Matilda Laapaksen kanssa. Avioliitossa syntyi kaksi lasta Mauri (s. 1923) ja Rea (s. 1925).
Sotilasura

Mandelin valmistui Suomen tykistökoulun 15. heinäkuuta 1918 alkaneelta kahdeksan viikkoiselta tykistöupseerikokelaskurssi I:ltä tykistöupseeriksi syys-lokakuun vaihteessa ja hän täydensi oppimaansa 13. lokakuuta 1919 alkaneella tykistöupseerien täydennyskurssilla Suomenlinnassa. Hän oli kenttätykistörykmentti 2:ssa (KTR 2) patterinpäällikkönä 1919-1923. Vänrikki Mandelin oli rykmentin ensimmäisen 5. maaliskuuta 1919 alkaneen  asevelvollisille ryhmänjohtajille järjestetyn aliupseerikurssin johtaja. Kurssilla oli 21 oppilasta  ja se kesti noin puolitoista kuukautta. Luutnantiksi ylennetty Mandelin oli 1. lokakuuta 1919 rykmentin II patteriston 4. patterinpäällikkö ja 24. maaliskuuta 1921 saman patteriston 5. patterinpäällikkö.
Hän oli samassa rykmentissä majuriksi ylennettynä II patteristonkomentajana 1923-1933. Jääkäritykistörykmentin aliupseerikoulunjohtajana hän oli 1933. Hän oli KTR 1:ssä patteristoupseerina 1934-1939.
Sotilasura > Talvi- ja jatkosota

Talvisodassa Mandelin oli patteristonkomentajana. Välirauhan aikana hän oli 1. prikaatin Lemille sijoitetun patteristonkomentajana sekä prikaatin tykistökomentajana suorittaen samalla tykistön komentajakurssin. KTR 9:n komentajaksi hänet nimitettiin jatkosodan sytyttyä 19. kesäkuuta 1941, missä tehtävässä hän oli 19. marraskuuta 1944 saakka. Hänen johtamansa rykmentti tuki Valkeasaaren taistelussa 10. divisioonaa. Mandelin oli samalla divisioonan tykistökomentaja.
Sotilasura > Sotien jälkeen

Sodan jälkeen hän oli joukukuun lopulta 1944 alkaen KTR 4:n  III patteriston komentajana. Hän suoritti yleisen komentajakurssin vuonna 1947. Patteristo siirtyi 28. syyskuuta 1951 Hämeenlinnaan, jossa sen esikunta ja kolme tulipatteria majoittuivat Suomen kasarmeille kaksikerroksiseen tiilirakennukseen. Esikunta siirtyi omaan rakennukseensa seuraavana vuonna. Mandelin oli osan komentajana olo ajastaan kenttätykistörykmentti 4:n komentajan sijaisena. Hän luovutti komentajan tehtävät 2. helmikuuta 1953 everstiluutnantti Tauno Rantalalle. Mandelin nimitettiin KTR 1:n komentajaksi 10. helmikuuta 1953 alkaen, kunnes hän luovutti komentajan tehtävät 23. syyskuuta 1956 eversti R. E. Hirvalle..
Papyrusherttu

| Papyrusherttu> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  carruthersi
Kaksiosainen nimi
 Cisticola carruthersi  Ogilvie-Grant, 1909 
Katso myös
   Papyrusherttu Wikispeciesissä  
Infobox OKNimi-testi OKIUCN-testi OK: 
Papyrusherttu (Cisticola carruthersi) on herttujen heimoon kuuluva varpuslintu.
Levinneisyys

Papyrusherttua tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Sen on kuvattu olevan paikallisesti yleinen. Sen kannankehitys on laskeva, mutta laji on luokiteltu elinvoimaiseksi, koska sen ei uskota vielä olevan vaarassa.
Oskar Michelsen

| Oskar Michelsen> Henkilötiedot |
| --- | --- |
Koko nimi:  Oskar Alexander Michelsen
Syntynyt: 24. toukokuuta 1995 (ikä 29) Helsinki, Suomi
Kansalaisuus:   Suomi
Koripalloilija
Pelipaikka:  Pieni laitahyökkääjä
Pituus:  205 cm
Paino:  102 kg
Pelaajaura
Yliopistojoukkueet
2014−2018:  Davidson College
Seurajoukkueet
2012−2014:  HBA-Märsky
Oskar Alexander Michelsen (s. 24. toukokuuta 1995 Helsinki) on suomalainen kilpauransa päättänyt koripalloilija, pelipaikaltaan pieni laitahyökkääjä.
Ura > Seurajoukkueet ja yliopisto

Michelsen on Pussihukkien kasvatti. Hän pelasi vuosina 2012−2014 miesten I-divisioonassa Mäkelänrinteen urheilulukion erikoisjoukkue HBA-Märskyssä. Kaudella 2013–2014 hänet valittiin miesten I-divisioona B:n vuoden pelaajaksi.
Vuonna 2012 Michelsen valittiin Basketball Without Borders -leirille.
Toukokuussa 2014 Michelsen siirtyi yhdysvaltalaisen Davidson Collegen NCAA-joukkueeseen. Ensimmäisessä yliopisto-ottelussaan hän onnistui kuudesti kolmen pisteen heitossa ja teki yhteensä 18 pistettä.
Michelsen lopetti koripalloilijan uransa kesällä 2018 terveysongelmien vuoksi.
Ura > Maajoukkue

Michelsen pelasi kymmeniä Suomen B- ja A-nuorten maaotteluita ja alle 20-vuotiaiden maajoukkueessa. Heinäkuussa 2015 hänet nimettiin ensimmäisen kerran miesten maajoukkueen harjoitusrinkiin.
Pelityyli ja ominaisuudet

Michelseniä pidettiin erittäin lahjakkaana pelaajana. Hän oli huipputason kolmospaikan pelaajaksi tarpeeksi pitkä ja erinomainen kolmen pisteen heittojen heittäjä.
Koripallotoimittaja ja -valmentaja Harri Mannosen mukaan Michelsen oli kolmen pisteen heittokykynsä lisäksi hyvä juoksemaan kenttää, kolmospaikalle jopa isokokoinen, ja hän "pelasi kollektiivisesti". Michelsenin heikkoutena Mannonen piti pallollisen pelaajan puolustamista, koska Michelsenin sivuttaisliike ei Mannosen mukaan riitänyt tuolloin puolustamaan parhaita kolmospaikan pelaajia.
Yksityiselämä

Michelsenin perheeseen kuuluvat isä Kalle, äiti Kirsi sekä veljet Alvar ja Otto.
Oliver Kuusik

Oliver Kuusik (s. 21. heinäkuuta 1980) on virolainen ooppera- ja konserttilaulaja, äänialaltaan tenori.
Kuusik opiskeli vuosina 2000–2003 Viron musiikki- ja teatteriakatemiassa Virgilijus Noreikan johdolla suoritettuaan aiemmin valmentavia opintoja Pille Lillin johdolla. Hän sai maisterinarvonsa ja diplominsa vuonna 2006 Guildhall School of Music and Dramasta, jossa opiskeli Rudolf Piernayn johdolla. Kuusik pääsi Viron kansallisoopperan solistiksi vuonna 2008 ja aloitti siellä uransa muiden muassa Don Ramiron (Gioacchino Rossini: La Cenerentola) sekä Ferrandon (Wolfgang Amadeus Mozart: Così fan tutte) rooleilla. Hän on esiintynyt Viron lisäksi monissa muissa Euroopan maissa, Yhdysvalloissa ja Kanadassa. Lontoossa hän on esiintynyt muiden muassa Fentonin (Giuseppe Verdi: Falstaff), Polidoron (Mozart: La finta semplice), Der Weisen (Paul Hindemith: Hin und zurück) ja Torquemadan (Maurice Ravel: L'heure espagnole) rooleissa. Kansainvälisellä Gilbert ja Sullivan -festivaalilla hän tulkitsi Edwinin roolin Trial by Juryssa. Hän myös esitti Brighellan roolin Jonathan Doven The Little Green Swallowin Britannian-ensiesityksessä.
Oleksi Toroh’ti

| Mitalit | Mitalit | Mitalit |  |
| --- | --- | --- | --- |
|  Oleksi Toroh’ti  |  Oleksi Toroh’ti  |  Oleksi Toroh’ti  |  |
Maa:  Ukraina
Miesten painonnosto
|  Olympialaiset  |  Olympialaiset  |  Olympialaiset  |  |
|       Hylätty | Lontoo 2012 | -105 kg |  |
| MM-kilpailut   | MM-kilpailut   | MM-kilpailut   |  |
|  Pronssia | Pariisi 2011 | -105 kg |  |
| EM-kilpailut   | EM-kilpailut   | EM-kilpailut   |  |
|  Hopeaa | Bukarest 2009 | -105 kg |  |
Oleksi Pavlovytš Toroh’ti (ukr. Олексій Павлович Торохтій, s. 22. toukokuuta 1986 Zuhres, Ukrainan SNT) on ukrainalainen painonnostaja. 181 senttimetriä pitkä ja 105 kilogrammaa painava Toroh’ti edustaa Dinamo Harkovaa ja kilpailee 105-kiloisten sarjassa.
Ura

Toroh’ti saavutti 105-kiloisten sarjan olympiakultaa vuoden 2012 kesäolympialaisista Lontoosta. Hän kuitenkin menetti olympiakultansa vuonna 2019, kun hänen Lontoossa antamansa dopingnäyte tutkittiin uudelleen. Hän sai kahden vuoden kilpailukiellon ja kaikki hänen tuloksensa aikavälillä 4.8.2012–3.8.2015 hylättiin takautuvasti.
Toroh’ti oli mukana myös vuoden 2008 kesäolympialaisissa Pekingissä sijoittuen 11:nneksi. MM-kilpailuista Toroh’ti on saavuttanut pronssia vuodelta 2011 Pariisista ja EM-kilpailuista hopeaa vuodelta 2009 Bukarestistä.
Toroh’tin valmentajina toimivat Valeri Nikulin ja Mihail Matsoha.
Niittykirvinen

| Niittykirvinen |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  pratensis
Kaksiosainen nimi
 Anthus pratensis  (Linnaeus, 1758) 

Alalajit
 A. p. pratensis  A. p. whistleri 
Katso myös
   Niittykirvinen Wikispeciesissä   Niittykirvinen Commonsissa 
Infobox OKNimi-testi OKIUCN-testi OK: 
Niittykirvinen (Anthus pratensis) on västäräkkeihin (Motacillidae) kuuluva lintulaji.
Koko ja ulkonäkö

Niittykirvisen pituus nokankärjestä pyrstönkärkeen on 14–16 cm, paino 16–20 g.
Niittykirvinen on mitä tavanomaisin kirvislaji, jonka erottaminen muista kirvisistä on vaikeaa varsinkin syyspuvussa. Höyhenpuku on päältä harmaanruskea, alta vaalea ja voimakkaan viiruinen. Nuori lintu on vähemmän viirukas kupeilta. Silmän ympärillä on selvä kapea valkea silmärengas, silmän päällä oleva silmäkulmanjuova on lyhyt ja himmeä. Päässä ei ole jyrkkiä kuvioiden eroja, kuten useilla muilla kirvisillä. Nokka on pitkähkö ja ohut. Jalat ovat vaalean ruskehtavat, takavarpaan kynsi on hyvin pitkä ja melko suora. Pyrstö on sopusuhtaisen pituinen ja reunasulat ovat valkoiset, kuten kaikilla kirvisillä.
Elintavat

Niittykirvisen ääni on tunnusomainen, hätäinen ist-ist-ist.... Varoittelee inttävällä ja loputtomalla istityksellä, ja jos ihminen tulee liian lähelle poikaspesää, lentelee emo hyvin hätäisenä yläpuolella vikisten. Laulu on myös hyvä tuntomerkki: nopeiden korkeiden äänten muodostama, 5–10 sekuntia kestävä, loppua kohden laskeva äänisarja, jonka koiras esittää joko tolpan tai pensaan latvassa tai erityisessä laululennossa. Laululennon aikana koiras kohoaa nopeasti noin 30–50 m:n korkeuteen, ja laskeutuu sitten pyrstö ja siivet levitettyinä hitaasti maahan.
Käyttäytyminen on hätäisen tuntuista. Niittykirvinen lentää nykivästi ja hieman poukkoillen. Maassa se liikkuu enimmäkseen kävellen, ei hyppien, tosin se istuskelee usein myös puiden tai pensaiden latvoissa ja sähkölangoilla tms. Istuessaan laji keinuttelee usein pyrstöään. Muuttoaikoina ne muodostavat parvia, joissa tavallisesti on muutamia kymmeniä yksilöitä.
Vanhin suomalainen rengastettu niittykirvinen on ollut 7 vuotta 8 kuukautta ja 6 päivää vanha. Se on samalla Euroopan vanhin niittykirvinen.
Vanhoilla niittykirvisillä on täydellinen sulkasato heinä–syyskuussa. Sulkasadon kesto on noin 40 päivää. Syksyllä voidaan nuoret linnut erottaa vanhoista hieman kuluneemman höyhenpuvun perusteella.
Levinneisyys

Niittykirvinen on levinnyt Länsi-Euroopasta Venäjälle Uralin tienoille. Suomessa se pesii koko maassa, ja pesimäkantamme suuruus on noin 1 miljoonaa paria. Niittykirvinen on Suomen 11. runsain pesimälintulaji. Euroopassa pesii 7–12 miljoonaa paria.
Niittykirvinen on muuttolintu. Se lähtee syys–lokakuussa kohti Välimeren länsiosissa sijaitsevia talvehtimisalueita, ja palaa sieltä huhtikuussa – toukokuun alkupuolella. Se muuttaa päivällä hajanaisissa parvissa, joissa syksyisin saattaa olla satoja yksilöitä.
Niittykirvinen talvehtii satunnaisesti myös Suomessa.
Elinympäristö

Niittykirvinen on avomaiden pesimälintu. Se on yleinen pesimälintu rantaniityillä, avosoilla, laitumilla, pelloilla, tuntureilla ja nummilla. Se pesii salaojitetuillakin pelloilla, jos pellolla kulkee valtaoja tai peltoteitä, joissa kasvavan korkeamman ruohoston suojiin se piilottaa pesänsä. Laji pesii myös ulkosaariston puuttomilla luodoilla.
Lisääntyminen

Niittykirvinen on aikainen pesijä. Ensimmäisten pesintöjen muninta alkaa Etelä-Suomessa toisinaan jo huhtikuun puolivälissä, mutta pääosa aloittaa vapun jälkeen. Pesä on maassa, hyvin piilossa ruohomättäässä tai lakoontuneiden heinien alla. Munia on 4–6, tavallisesti 5. Naaras hautoo noin 2 viikkoa. Kummatkin emot ruokkivat poikasia, jotka lähtevät pesästä tavallisesti lentokyvyttöminä, noin 12 päivää vanhoina. Emot huolehtivat niistä vielä parisen viikkoa. Niittykirvinen pesii yleisesti 2 kertaa kesän aikana.
Ravinto

Niittykirvinen on hyönteissyöjä, joka syö myös muita selkärangattomia ja syksyllä siemeniä.
Aiheesta muualla

LuontoPortti: Niittykirvinen (Anthus pratensis)
ITIS: Anthus pratensis (englanniksi)
Niittykirvinen.
Niittykirvisen pesä.
Niittykirvisen munia.
Patina

Han-dynastian aikainen pronssikolikko, johon on muodostunut patinaa.
Patinaa eli esimerkiksi kuparikarbonaattia (CuCO3) syntyy, kun kupari hapettuu ilman hapen vaikutuksesta ensin tummaksi kuparioksidiksi (CuO) ja tämä reagoi vielä ilman hiilidioksidin (CO2) kanssa. Patina on väriltään vihreää ja yleistä muun muassa pronssisissa esineissä, koska pronssi sisältää kuparia.
Patinaa voi olla myös muissa metalleissa. Huonekalujen ja kipsiesineiden pintaan vuosien mittaan puhdistuksesta ja kiillotuksesta muodostuvaa metallimaista kiiltoa sanotaan myös patinaksi.
Aiheesta muualla

Kuvia tai muita tiedostoja aiheesta Patina Wikimedia Commonsissa
Oleksijivskan metroasema

| Oleksijivska |
| --- | --- |

 Harkovan metro 
Perustiedot
Metrolinjat:  Oleksijivska-linja
Sijainti:  49°59′19″N, 36°16′19″E
Paikkakunta:  Harkova, Ukraina
Avattu:  21. joulukuuta 2010
Rakenne
Tyyppi:  tunneliasema
Oleksijivska (ukr. Олексіївська, ven. Алексеевская, Aleksejevskaja) on Harkovan metron Oleksijivska-linjan asema. Sen eteläpuolella on 23 Serpnjan metroasema ja pohjoispuolella Peremohan metroasema. Asema avattiin 21. joulukuuta 2010. Suunnitteluvaiheessa aseman nimi oli Internatsionalna (ukr. Інтернаціональна, ven. Интернациональная, Internatsionalnaja).
Galleria

Asemalaituria.
Aseman nimi tyyliteltynä.
Oliver Letwin

Oliver Letwin
Oliver Letwin (s. 1956 Hampstead, Lontoo, Britannia) on brittiläinen poliitikko ja parlamentin jäsen. Hän oli konservatiivipuolueen jäsen, kunnes Boris Johnson erotti hänet syyskuussa 2019.
Letwinin vanhemmat ovat professori William Letwin ja yhdysvaltalainen filosofi Shirley Letwin. Hän on käynyt Etonin ja opiskellut Cambridgen yliopistossa. Hän katsottiin kuuluneen puolueen vasemmistosiipeen.
Letwin teki juuri ennen suunniteltua brexit-äänestystä aloitteen, että alahuone ei hyväksy brexit-sopimusta lopullisesti ennen kuin parlamentti on hyväksynyt sopimuksen sisältämät EU-eroon liittyvät lait. Siten varmistetaan, ettei brexit-sopimusta muuteta sen jälkeen kun parlamentti on sen hyväksynyt. Aloite meni läpi.
Pekka Kurvinen

Pekka Kurvinen –nimisiä henkilöitä ovat:
Pekka Kurvinen, suomalainen koripalloilija
Kunto Pietari (Pekka) Kurvinen, suomalainen juristi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Kurvinen”, voi hakea sivunnimihaulla, laajalla sivunnimihaulla tai tekstihaulla.
Pekka Kultanen

| Henkilötiedot |
| --- | --- | --- | --- |
Syntymäaika: 23. heinäkuuta 1956
Syntymäpaikka: Pietarsaari, Suomi
Pelipaikka: hyökkääjä
Pituus: 174 cm
Junioriseurat
-1974:  FF Jaro
Seurat
| Vuodet | Seura | O | (M) |
| 1974-1978 |  FF Jaro |  ? | (26) |
| 1978-1979 |  IFK Sundsvall | 29 | (1) |
| 1978 | →  KPS (laina) |  ? | (1) |
| 1980-1986 |  FF Jaro | 177 | (34) |
| 1987-1989 |  Nykarleby IK |  ? | (16) |
 Seurajoukkueuran tilastot kattavat vain kansalliset sarjat.
Pekka Kultanen (s. 23. heinäkuuta 1956 Pietarsaari) on uransa jo päättänyt suomalainen jalkapalloilija. Hän pelasi hyökkääjänä. Kultasen kasvattajaseura on FF Jaro, jota hän edustikin lähes koko uransa kotimaassa. Vuodet 1978-1979 hän pelasi ruotsalaisessa IFK Sundsvallissa, joka pelasi vuonna 1979 Allsvenskanissa eli korkeimmalla sarjatasolla. Kultanen pelasi Allsvenskanissa 24 ottelua ja teki yhden maalin. Vuonna 1980 hän palasi Jaroon ja lopetti uransa vuonna 1989 Kakkosen Nykarleby IK:ssa. Hän on 174 senttimetriä pitkä ja painaa 70 kiloa.
Palomar

Palomar
Palomarin tähtitieteellinen observatorio.
| --- | --- |
Sijainti:  San Diegon piirikunta, Kalifornia Yhdysvallat ja Meksiko
Vuoristo:  Peninsular Ranges
Korkeus merenpinnasta:  1 872 m
Prominenssi:  871 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Palomar on vuori San Diegon piirikunnassa Kaliforniassa, Yhdysvalloissa. Nimi on espanjaa ja tarkoittaa kyyhkysen pesää. Palomar on tunnettu tähtitieteellisestä Palomarin observatoriostaan ja alueen samannimisestä kansallispuistosta.
Pekka Kurenmaa

Pekka Akseli Kurenmaa (10. huhtikuuta 1933 Terijoki – 17. lokakuuta 2004 Helsinki) oli suomalainen eversti.
Kurenmaan vanhemmat olivat kenraali Arvi Kurenmaa ja Oili Törnroos ja puoliso vuodesta 1962 Mirja Irmeli Virkkunen. Kurenmaa tuli ylioppilaaksi 1954, suoritti Kadettikoulun 1958 ja Sotakorkeakoulun 1967. Hän toimi Pohjan prikaatin opetusupseerina ja komppanianpäällikkönä 1958–1960, Kadettikoulun opetusupseerina ja komppanian varapäällikkönä 1960–1965, Helsingin sotilaspiirin esikunnan toimistoupseerina 1967–1968, Sotakorkeakoulun opettajana 1968–1976 ja apulaisjohtajana 1979–1983, Pääesikunnan toimistopäällikkönä 1976–1978, Hämeen jääkäripataljoonan komentajana 1978–1979, Lounais-Suomen sotilasläänin esikuntapäällikkönä 1983–1989 ja Sotatieteen laitoksen johtajana 1989–1993. Kurenmaa ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1964, majuriksi 1968, everstiluutnantiksi 1974 ja everstiksi 1979.
Kurenmaa hoiti myös useita luottamustehtäviä, julkaisi artikkeleita ja toimitti muun muassa seuraavat teokset:
Suomen puolustusvoimat ennen ja nyt, 1993
Sotakorkeakoulusta Maanpuolustuskorkeakouluksi: seitsemän vuosikymmentä 1924–1994, 1994
Tie ja sen raivaaja: kaatuneitten huollon kehittyminen sotiemme 1939–1944 aikana, 2002 (Jaakko Sillanpään kanssa)
Pekka Kuorikoski

Pekka Kuorikoski on suomalainen pianisti, laulaja ja studiomuusikko. Hän on tehnyt useita levytyksiä kosketinsoittajana ja taustalaulajana ja toiminut kosketinsoittajana mm. Kirkan, Kari Tapion ja Paula Koivuniemen orkestereissa.
Kuorikoski on laulanut esim. Digimon Adventuren tunnarin (Tuotantotalo Wernen dubbauksessa), Disneyn elokuvissa, mm. Leijonakuningas 2, laulussa "He lives in you" (hän sussa on), Tarzan sekä Karhuveljeni Koda. Tarzanissa Kuorikoski lauloi lähes kaikki elokuvan laulut. Aarreplaneetassa hän taas ääninäytteli sivurooleja.  Näiden lisäksi Kuorikoski on esittänyt tunnuslauluja eri animaatioissa. Hän on myös ääninäytellyt elokuvassa Kaunotar ja Kulkuri II – Pepin seikkailut Kulkuria, sekä Topi ja Tessu 2:ssa Pösöä. Kuorikoski lauloi Jasminen taustakuorossa vuoden 1996 Eurovision laulukilpailussa Oslossa.
Papyrus Design Group

| Papyrus Design Group |
| --- | --- |
Perustettu:  1987
Perustaja:  David Kaemmer, Omar Khudari
Lakkautettu:  2004
Toimiala:  ohjelmistoteollisuus, videopeliteollisuus
Omistaja:  Sierra Entertainment
Infobox OKVirheellinen NIMI-arvo: 
Papyrus Design Group on yhdysvaltalainen videopelien kehittäjä, jonka perustivat David Kaemmer ja Omar Khudari vuonna 1987.
Yritys on toiminut aluksi myös ohjelmistoteollisuuden sopimusvalmistajana ja alihankkijana.
Pelit

Indianapolis 500: The Simulation (1989)
IndyCar Racing (1993)
NASCAR Racing (1994)
IndyCar Racing II (1995)
Grand Prix Legends (1998)
NASCAR 4 (2000)
NASCAR 2002 Season (2002)
NASCAR Racing 2003 Season (2003)
Aiheesta muualla

Profiili MobyGamesissä (englanniksi)
Oppositio (tähtitiede)

Maa, Earth, oppositio, Opposition.
Oppositio on planeettojen asento, jossa Aurinko, Maa ja ulompana oleva planeetta ovat samalla suoralla niin, että ulompi planeetta on Maahan nähden vastakkaisella suunnalla kuin Aurinko. Oppositiossa ollessaan planeetta on lähinnä Maata. Planeetta näkyy etelässä keskiyöllä, yön pimeimpänä hetkenä. Oppositiot ovat tarkkojen havaintojen tekoon ulkoplaneetasta muita ajankohtia edullisempia hetkiä, erityisesti niin sanotut perihelioppositiot. Lähimmän ulkoplaneetan Marsin oppositiot toistuvat noin kahden vuoden välein.
Palomestari

Palomestari on Suomen pelastustoimen päällystövirka. Palomestari johtaa pelastusjoukkuetta, joka koostuu kolmesta viiteen pelastusyksiköstä . Palomestari myös mm. suunnittelee työvuorot ja valvoo harjoituksia. Palomestarin  operatiivinen tunnus on P3x tai P4x. (x=Pelastuslaitoksen antama järjestysnumero 0-9)
Papyrus Containing the Spell to Preserve Its Possessor Against Attacks from He Who Is in the Water

| ”Papyrus Containing the Spell to Preserve Its Possessor Against Attacks from He Who Is in the Water” Nile |
| --- | --- | --- |

Singlen tiedot
 Albumilta: Ithyphallic
 Julkaistu: 22. heinäkuuta 2007
 Formaatti: 7" kuvalevy Internetistä ladattava
 Tuottaja(t): Neil Kernon
 Tyylilaji: death metal
 Kesto: 02.56
 Levy-yhtiö: Nuclear Blast
Nilen muut singlet
| ”Unas Slayer of the Gods” 2002 | ”Papyrus Containing the Spell...” 2007 |   |
Papyrus Containing the Spell to Preserve Its Possessor Against Attacks from He Who Is in the Water on Nile-yhtyeen single albumilta Ithyphallic (2007). Se julkaistiin 22. heinäkuuta 2007.
Alun perin singlen sai vain lataamalla sen internetistä, mutta vuoden 2008 huhtikuussa siitä tehtiin 500 kappaleen erä vinyylilevyjä, joissa oli B-puolella kappale ”As He Creates So He Destroys” ja nimikappaleen instrumentaaliversio. Internetistä ladattava versio sisälsi nimikappaleen lisäksi kappaleen ”Laying Fire Upon Apep” ja videon albumin äänityksistä.